
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 161 

26 Αυγούστου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

181. Τροποποίηση του Β.Δ. 846/1968 «Περί Οργανι¬ 
σμού Σχολής Ναυτικών Δοκίμων» (Α' 298). 1 

182. Αναπροσδιορισμός των αρμοδιοτήτων του Κε¬ 

ντρικού Υπηρεσιακού Συμβουλίου Διοικητικού 
Προσωπικού (ΚΥΣΔΙΠ), των Περιφερειακών Υπη¬ 
ρεσιακών Συμβουλίων Διοικητικού Προσωπικού 
(ΠΥΣΔΙΠ) και του τρόπου λειτουργίας αυτών. 2 

ΑΠΟΦΑΣΕΙΣ 

Παροχή άδειας λειτουργίας στην ανώνυμη εταιρεία 
παροχής υπηρεσιών διαμεσολάβησης στη μετα¬ 
φορά κεφαλαίων «ΜΑΝΙΛΙΝΚ - ΤΑΧΥΜΕΤΑΦΟΡΑ 
ΧΡΗΜΑΤΩΝ Α.Ε.». 3 

Χρηματοδότηση νομικών προσώπων από πιστωτικά 
ιδρύματα, μη μέλη του Χρηματιστηρίου Αθηνών, 
για τη διενέργεια χρηματιστηριακών συναλλαγών. 4 


ΠΡΟΕΔΡΙΚΑ ΔΙΑΤΑΓΜΑΤΑ 

- Ο) 

Τροποποίηση του Β.Δ. 846/1968 «Περί Οργανισμού 
Σχολής Ναυτικών Δοκίμων» (Α' 298). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο μόνο του Α.Ν. 602/1968 «Περί συμπληρώσε- 
ως των περί Σχολής Ν. Δοκίμων διατάξεων» (Α' 259/1968). 

2. Το άρθρο 2 παράγραφος α του Α.Ν. 428/1937 «Περί 
της εντω Ναυτικώ Εκπαιδεύσεως» (Α' 15/1937) 

3. Την παράγραφο 4ε του άρθρου 14 και την παράγρα¬ 
φο Ιιτου άρθρου 17του Ν. 2292/1995 «Οργάνωση καιΛει- 
τουργίατου Υπουργείου Εθνικής Άμυνας» (Α' 35/1995). 

4. Το άρθρο 29 Α του Ν. 1558/1985 (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παράγραφος 2α του Ν. 
2469/1997 (Α'38). 

5. Τη γνώμη του Ανωτάτου Ναυτικού Συμβουλίου (Πρα¬ 
κτικό υπ’ αριθμ. 20/14.5.2004). 


6. Την εισήγηση του Αρχηγού του Γενικού Επιτελείου 
Ναυτικού από 21.5.2004. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατι¬ 
κού προϋπολογισμού. 

8. Τη γνωμοδότηση υπ’ αριθμ. 163/2004 του Συμβου¬ 
λίου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 

Άρθρο μόνο 

1. Κατ’ απόκλιση προς όσα ορίζονται από το άρθρο 45 
παρ. 3 του Β.Δ. 846/1968 (Α 298), όπως αντικαταστάθηκε 
με την παρ. 2 του άρθρου 1 του Π .Δ. 206/1997 (Α 163), για 
τα εκπαιδευτικά έτη 2003-04 και 2004-05 Ναυτικός Δόκι¬ 
μος που απέτυχε σε τρία το πολύ από τα διδασκόμενα μα¬ 
θήματα, όπως αυτά περιγράφονται στην παράγραφο 1 
του άρθρου 45 του Οργανισμού της Σχολής, μπορεί να 
επανεξετασθεί σε αυτά. Η επανεξέταση και η βαθμολογία 
της γίνονται σύμφωνα με όσα προβλέπονται στην παρά¬ 
γραφο 3 του ιδίου άρθρου 45. 

2. Το Διάταγμα αυτό ισχύει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση αυτού του διατάγματος. 

Αθήνα, 20 Αυγούστου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 

Αναπροσδιορισμός των αρμοδιοτήτων του Κεντρικού 
Υπηρεσιακού Συμβουλίου Διοικητικού Προσωπικού 
(ΚΥΣΔΙΠ), των Περιφερειακών Υπηρεσιακών Συμβου¬ 
λίων Διοικητικού Προσωπικού (ΠΥΣΔΙΠ) και του τρό¬ 
που λειτουργίας αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 14 παράγραφος 29 περίπτωση ιζ' του 

Ν. 2817/2000 «Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (Α' 78). 

β) Του άρθρου 29Α'του Ν. 1558/1985 (Α' 137), το οποίο 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
(Α'38). 

2. Το υπ’ αριθμ. 18059/Η/18.2.2004 έγγραφο του Υπουρ¬ 
γείου Εθνικής Παιδείας και Θρησκευμάτων, με το οποίο 
τροποποιήθηκε το σχέδιο του Διατάγματος. 

3. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του κρατικού προϋπολογισμού. 

4. Τις υπ’ αριθμ. 95/2004 και 157/2004 γνωμοδοτήσεις 
του Συμβουλίου της Επικράτειας, με πρόταση της Υπουρ¬ 
γού Εθνικής Παιδείας και Θρησκευμάτων, αποφασίζουμε: 

Άρθρο 1 

Αρμοδιότητες ΚΥΣΔΙΠ 

Το Κεντρικό Υπηρεσιακό Συμβούλιο Διοικητικού Προ¬ 
σωπικού (ΚΥΣΔΙΠ) ασκεί αρμοδιότητες υπηρεσιακού και 
πειθαρχικού Συμβουλίου: 

α) Για τους υπαλλήλους της Κεντρικής Υπηρεσίας του 
Υπουργείου Εθνικής Παιδείας και Θρησκευμάτων, του 
Ιδρύματος Κρατικών Υποτροφιών (ΙΚΥ), των Γενικών Αρ¬ 
χείων του Κράτους (ΓΑΚ) που αποτελούν αυτοτελείς δη¬ 
μόσιες υπηρεσίες υπαγόμενες απευθείας στον Υπουργό 
Εθνικής Παιδείας και θρησκευμάτων (άρθρο 3 παράγρ. 1 
και 2 του Ν.Δ. 4434/1964 (Α' 217) και άρθρο 34 του Ν. 
1946/1991 (Α' 91), αντιστοίχως) και των Περιφερειακών 
Επιμορφωτικών Κέντρων (ΠΕΚ), που αποτελούν αποκε¬ 
ντρωμένες υπηρεσίες του Υπουργείου Εθνικής Παιδείας 
και Θρησκευμάτων (άρθρο 1 παράγρ. 1 περ. ε' του Ν. 
2986/2002-Α'24). 

β) Για τους διοικητικούς υπαλλήλους των ισοτίμων 
προς τα δημόσια ιδιωτικών σχολείων Πρωτοβάθμιας και 
Δευτεροβάθμιας Εκπαίδευσης, που συνταξιοδοτούνται 
από το δημόσιο (άρθρο 65 του Ν. 1566/1985-Α' 167). 

γ) Για τους υπαλλήλους των Δημοσίων Βιβλιοθηκών 
(άρθρο 8 παράγρ. 5 του Ν. 3149/2003 - Α' 141). 

δ) Για τους διοικητικούς υπαλλήλους των αποκεντρω¬ 
μένων Υπηρεσιών Πρωτοβάθμιας και Δευτεροβάθμιας 
Εκπαίδευσης του ΥΠΕΠΘ. 

Ειδικότερα: 

1. Συντάσσει τους πίνακες προακτέων σε θέσεις διευ¬ 
θυντών των Τμημάτων Διοίκησης των Περιφερειακών Δι¬ 
ευθύνσεων Εκπαίδευσης. 

2. Προτείνει την τοποθέτηση των προαγόμενων σε θέ¬ 
σεις της προηγουμένης περίπτωσης. 

3. Γνωμοδοτεί για τη μετάθεση των διοικητικών υπαλ¬ 
λήλων Πρωτοβάθμιας και Δευτεροβάθμιας Εκπαίδευσης 
κάθε βαθμού, από νομό σε νομό. 

4. Εκδικάζει πειθαρχικές υποθέσεις κατά των διευθυ¬ 
ντών των Τμημάτων Διοίκησης των Περιφερειακών Διευ¬ 
θύνσεων Εκπαίδευσης και κατά των τακτικών και αναπλη¬ 
ρωματικών μελών του ΚΥΣΔΙΠ και των ΠΥΣΔΙΠ. 

5. Εκδικάζει ενστάσεις των διοικητικών υπαλλήλων κά¬ 
θε βαθμού, κατά των πειθαρχικών αποφάσεων των Προϊ¬ 
σταμένων Γ ραφείων Εκπαίδευσης, των Διευθυντών Εκ¬ 
παίδευσης και των Περιφερειακών Διευθυντών Εκπαίδευ¬ 
σης. 

6. Γνωμοδοτεί για τη μετάταξη των διοικητικών υπαλ¬ 
λήλων κάθε βαθμού. 


7. Γνωμοδοτεί για τη χορήγηση άδειας άσκησης ιδιωτι¬ 
κού έργου ή εργασίας με αμοιβή στους Προϊσταμένους 
των Τ μημάτων Διοίκησης των Περιφερειακών Διευθύνσε¬ 
ων Εκπαίδευσης και στα τακτικά και αναπληρωματικά μέ¬ 
λη του ΚΥΣΔΙΠ και των ΠΥΣΔΙΠ. 

8. Αποφασίζει για την απόλυση λόγω σωματικής ή πνευ¬ 
ματικής ανικανότητας και τον αναδιορισμό των απολυο- 
μένων όλων των διοικητικών υπαλλήλων Πρωτοβάθμιας 
και Δευτεροβάθμιας Εκπαίδευσης. 

9. Αποφασίζει για τη διαθεσιμότητα λόγω ασθένειας, τη 
θέση σε δυνητική αργία και την επαναφορά στην άσκηση 
των καθηκόντων των Προϊσταμένων των Τμημάτων Διοί- 
κησηςτων Περιφερειακών Διευθύνσεων Εκπαίδευσης και 
των τακτικών και αναπληρωματικών μελών του ΚΥΣΔΙΠ 
και των ΠΥΣ Δ ΙΠ. 

10. Γνωμοδοτεί για τη χορήγηση αδειών υπηρεσιακής 
εκπαίδευσης και την ανάκληση αυτών. 

11. Γνωμοδοτεί για τον αριθμό των θέσεων διοικητικού 
προσωπικού ανά κλάδο, που κατανέμονται σε κάθε έδρα 
σχολικών συμβούλων για την στελέχωση της γραμματεί¬ 
ας τους. 

12. Προτείνει την κατανομή και ανακατανομή των θέσε¬ 
ων διοικητικού προσωπικού σε υπηρεσίες και σχολικές 
μονάδες κατά νομούς. 

13. Εξετάζει ενστάσεις των Προϊσταμένων των Τμημά¬ 
των Διοίκησης των Περιφερειακών Διευθύνσεων Εκπαί¬ 
δευσης και των τακτικών και αναπληρωματικών μελών 
των Υπηρεσιακών Συμβουλίων, κατά των υπηρεσιακών 
τους εκθέσεων. 

14. Γνωμοδοτεί για την απόσπαση των διοικητικών 
υπαλλήλων από υπηρεσίες και σχολικές μονάδες σε θέ¬ 
σεις άλλων υπηρεσιών και σχολικών μονάδων. 

15. Ασκεί όλες τις λοιπές αρμοδιότητες Υπηρεσιακού 
και πειθαρχικού Συμβουλίου για τους διοικητικούς υπαλ¬ 
λήλους Πρωτοβάθμιας και Δευτεροβάθμιας Εκπαίδευ¬ 
σης, εκτός εκείνων που ανήκουν στην αρμοδιότητα των 
ΠΥΣΔΙΠ, κατά τις διατάξεις του άρθρου 2 του παρόντος. 

Άρθρο 2 

Αρμοδιότητες ΠΥΣΔΙΠ 

Τα Περιφερειακά Υπηρεσιακά Συμβούλια Διοικητικού 
Προσωπικού (ΠΥΣΔΙΠ) έχουν τις εξής αρμοδιότητες: 

1. Συντάσσουν τους πίνακες προακτέων διοικητικών 
υπαλλήλων Πρωτοβάθμιας και Δευτεροβάθμιας Εκπαί¬ 
δευσης. 

2. Εκδικάζουν πειθαρχικές υποθέσεις κατά διοικητικών 
υπαλλήλων, εκτός των Προϊσταμένων των Τμημάτων Δι¬ 
οίκησης των Περιφερειακών Διευθύνσεων Εκπαίδευσης 
και των τακτικών και αναπληρωματικών μελών των Υπη¬ 
ρεσιακών Συμβουλίων. 

3. Γνωμοδοτούν για τη χορήγηση άδειας άσκησης ιδιω¬ 
τικού έργου ή εργασίας με αμοιβή στους διοικητικούς 
υπαλλήλους, εκτός των Προϊσταμένων των Τ μημάτων Δι¬ 
οίκησης των Περιφερειακών Διευθύνσεων Εκπαίδευσης 
και των τακτικών και αναπληρωματικών μελών των Υπη¬ 
ρεσιακών Συμβουλίων. 

4. Γνωμοδοτούν για τη χορήγηση αδειών χωρίς αποδο¬ 
χές. 

5. Εξετάζουν ενστάσεις των διοικητικών υπαλλήλων, 
εκτός των Προϊσταμένων των Τμημάτων Διοίκησης των 
Περιφερειακών Διευθύνσεων Εκπαίδευσης και των τακτι¬ 
κών και αναπληρωματικών μελών των Υπηρεσιακών Συμ¬ 
βουλίων, κατά των υπηρεσιακών τους εκθέσεων. 

6. Αποφασίζουν για τη διαθεσιμότητα λόγω ασθένειας, 
τη θέση σε δυνητική αργία και την επαναφορά στην άσκη¬ 
ση των καθηκόντων των διοικητικών υπαλλήλων Πρωτο¬ 
βάθμιας και Δευτεροβάθμιας Εκπαίδευσης, εκτός των 
Προϊσταμένωντων Τμημάτων Διοίκησηςτων Περιφερεια¬ 
κών Διευθύνσεων Εκπαίδευσης και των τακτικών και ανα¬ 
πληρωματικών μελών των Υπηρεσιακών Συμβουλίων. 

7. Επιλέγουν τους Προϊσταμένους των Τμημάτων Διοι¬ 
κητικών θεμάτων των Διευθύνσεων Εκπαίδευσης και των 
γραμματειών των Γραφείων Εκπαίδευσης και προτείνουν 
την τοποθέτηση αυτών. 

8. Γνωμοδοτούν για την τοποθέτηση των μετατεθέντων 
στο νομό διοικητικών υπαλλήλων σε συγκεκριμένες θέ¬ 
σεις και σχολικές μονάδες, εξετάζοντας ταυτόχρονα τυ¬ 
χόν αιτήσεις για μετάθεση διοικητικών υπαλλήλων που 
ανήκουν οργανικά σε υπηρεσίες και σχολικές μονάδες 
του ιδίου νομού. 

9. Εισηγούνται την κατανομή και ανακατανομή των θέ¬ 
σεων των διοικητικών υπαλλήλων σε υπηρεσίες και σχο¬ 
λικές μονάδες εντός του ιδίου νομού. 

10. Γνωμοδοτούνγιατηντοποθέτησητωνδιοριζομένων 
διοικητικών υπαλλήλων σε υπηρεσίες και σχολικές μονά¬ 
δες εντός του νομού. 

11. Γνωμοδοτούν για τη χορήγηση μισθολογικών κλιμα¬ 
κίων, όπου απαιτείται γνώμη Υπηρεσιακού Συμβουλίου. 

12. Αποφασίζουν για την επιστροφή αποδοχών λόγω 
θέσεως σε αργία. 

Άρθρο 3 
Λειτουργία 

1. Το ΚΥΣΔΙΠ συνεδριάζει στην Κεντρική Υπηρεσία του 
Υπουργείου Εθνικής Παιδείας και Θρησκευμάτων. Τα 
ΠΥΣΔΙΠ συνεδριάζουν στα γραφεία της οικείας περιφε¬ 
ρειακής διεύθυνσης εκπαίδευσης. 

2. Η θητεία των τακτικών και αναπληρωματικών μελών 
και των γραμματέων είναι διετής, αρχίζει την 1η Ιανουάρι¬ 
ου κάθε έτους και λήγει την 31η Δεκεμβρίου του επόμε¬ 
νου έτους. Κατάτηνπρώτη εφαρμογήτου παρόντος Προ¬ 
εδρικού Διατάγματος η θητεία αυτών λήγει την 31η Δε¬ 
κεμβρίου 2004. 

3. Τα Συμβούλια βρίσκονται σε απαρτία όταν τα παρό¬ 
ντα μέλη είναι περισσότερα των απάντων και παρίσταται 
ο Πρόεδρος ή αναπληρωτής αυτού. Σε περίπτωση απου¬ 
σίας του προέδρου προεδρεύει ο αναπληρωτής Προέ¬ 
δρου και καλείται στη συνεδρίαση το αναπληρωματικό 
μέλος του Προέδρου. 

4. Τα θέματα εισηγούνται: 

α) στο ΚΥΣΔΙΠ ο αρμόδιος Προϊστάμενος διεύθυνσης ή 
τμήματος της Κεντρικής Υπηρεσίας του Υπουργείου 
Εθνικής Παιδείας και Θρησκευμάτων. 

β) στα ΠΥΣΔΙΠ ο Περιφερειακός Διευθυντής Εκπαίδευ¬ 
σης ή ο Διευθυντής της οικείας Διεύθυνσης Εκπαίδευσης 
ή ο Προϊστάμενος του Τμήματος Διοίκησης της Περιφε¬ 
ρειακής Διεύθυνσης Εκπαίδευσης. 

Ο Πρόεδρος μπορεί να ορίζει και μέλος του Συμβουλί¬ 
ου για την ειδικότερη μελέτη καιεισήγηση συγκεκριμένου 
θέματος. 

5. Τα Συμβούλια αλληλογραφούν δια του Προέδρου τους. 

6. Τα τακτικά αιρετά μέλη των Συμβουλίων, όταν απο¬ 
χωρούν από την υπηρεσία ή μετατίθενται εκτός της πε¬ 
ριοχής του Συμβουλίου, αντικαθίστανται μέχρι να λήξει η 
θητεία του Συμβουλίου, από τα αναπληρωματικά αιρετά 
μέλη που καθίστανται τακτικά. 


7. Στις περιπτώσεις έλλειψης των τακτικών ή αναπλη¬ 
ρωματικών αιρετών μελών ή και των τεσσάρων αιρετών 
μελών των Συμβουλίων, ορίζονται εκπρόσωποι για τη 
συμμετοχή στο Συμβούλιο από τις οικείες πρωτοβάθμιες 
ή δευτεροβάθμιες συνδικαλιστικές οργανώσεις των διοι¬ 
κητικών υπαλλήλων. 

8. Κατά τα λοιπά εφαρμόζονται για τη λειτουργία των 
Υπηρεσιακών Συμβουλίων οι διατάξειςτων άρθρων 13,14 
και 15 του Ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (Α' 45). 

Άρθρο 4 
Τελική διάταξη 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Αυγούστου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΑΠΟΦΑΣΕΙΣ 

(3) 

Παροχή άδειας λειτουργίας στην ανώνυμη εταιρεία πα¬ 
ροχής υπηρεσιών διαμεσολάβησης στη μεταφορά κε¬ 
φαλαίων «ΜΑΝΙΛΙΝΚ - ΤΑΧΥΜΕΤΑΦΟΡΑ ΧΡΗΜΑΤΩΝ 
Α.Ε.». 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 180/4.8.2004, θέμα 4ο) 

Αφού έλαβε υπόψη: 

α) τις διατάξειςτου Καταστατικού της Τράπεζαςτης Ελ¬ 
λάδος και ειδικότερα το άρθρο 55Α, όπως ισχύει, 

β) τις διατάξειςτου άρθρου 18του Ν. 3148/2003 «Επι¬ 
χειρήσεις παροχής υπηρεσιών διαμεσολάβησης στη με¬ 
ταφορά κεφαλαίων», 

γ) την ΠΔ/ΤΕ 2536/4.2.2004 «Προϋποθέσεις παροχής 
άδειας λειτουργίας και κανόνες εποπτείας από την Τρά¬ 
πεζα της Ελλάδος των εταιρειών διαμεσολάβησης στη 
μεταφορά κεφαλαίων», 

δ) τα από 10.6.2004, 12.7.2004, 20.7.2004 και 23.7.2004 
(ΑΠ 4652, 5546, 5753 και 5981, αντίστοιχα) έγγραφα της 
εταιρείας περιορισμένης ευθύνης παροχής υπηρεσιών 
διαμεσολάβησης στη μεταφορά κεφαλαίων «ΜΑΝΙΛΙΝΚ- 
ΤΑΧΥΜΕΤΑΦΟΡΑ ΧΡΗΜΑΤΩΝ Ε.Π.Ε.» με τα οποία υπο¬ 
βάλει τα σχετικά δικαιολογητικά και ζητεί τη χορήγηση 
της σχετικής άδειας λειτουργίας, μετά τη μετατροπή της 
σε ανώνυμη εταιρεία, 

ε) τις προβλέψεις του επιχειρηματικού σχεδίου της αι- 
τούσας ως προς την ανάπτυξη των εργασιών της, 

στ) το από 4.8.2004 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της Τρά¬ 
πεζας της Ελλάδος, αποφάσισε: 

1. Εγκρίνεται η παροχή άδειας λειτουργίας στην ανώ¬ 
νυμη εταιρία παροχής υπηρεσιών διαμεσολάβησης στη 

μεταφορά κεφαλαίων «ΜΑΝΙΛΙΝΚ-ΤΑΧΥΜΕΤΑΦΟΡΑΧΡΗ- 
ΜΑΤΩΝ Α.Ε.», η οποία θα διέπεται από τις διατάξεις της 
ΠΔ/ΤΕ 2536/4.2.2004, υπό τον όρο ότι πριν την έναρξη 
λειτουργίας της θα έχουν τεθεί σε πλήρη εφαρμογή τα 
μηχανογραφικά συστήματα οργάνωσης και πληροφορι¬ 
κής. 

2. Η ως άνω εταιρεία θα ενημερώνει εγκαίρως την Τρά- 
πεζα της Ελλάδος για τυχόν αποκλίσεις των ασκούμενων 
δραστηριοτήτων από τις αναφερόμενες στο επιχειρημα¬ 
τικό της σχέδιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο, 

Αθήνα, 19 Αυγούστου 2004 

Ο Γ ραμματέας 
Σ. ΠΑΠΑΔΟΠΟΥΛΟΣ 

-♦- 

(4) 

Χρηματοδότηση νομικών προσώπων από πιστωτικά ιδρύ¬ 
ματα, μη μέλη του Χρηματιστηρίου Αθηνών, για τη διε¬ 
νέργεια χρηματιστηριακών συναλλαγών. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 178/19.7.2004, θέμα Ιο) 

Αφού έλαβε υπόψη: 

α) τις διατάξεις της παρ. Ια, ϋ, του κεφ. Α της ΠΔ/ΤΕ 
1955/2.7.1991 (τελ. σχετ. τροποπ. με την παρ. 1 της ΠΔ/ 
ΤΕ 2459/17.3.2000), σύμφωνα με τις οποίες επιτρέπεται η 
χρηματοδότηση από τα πιστωτικά ιδρύματα φυσικών και 


νομικών προσώπων για την απόκτηση μετοχών ή εταιρι¬ 
κών μεριδίων, εφόσον με την αγορά των τίτλων εξασφα¬ 
λίζεται από τον δανειζόμενο, διατηρείται ή επαυξάνεται 
ποσοστό συμμετοχής 5%, τουλάχιστον, στο κεφάλαιο 
επιχείρησης, 

β) την ΠΔ/ΤΕ 2474/31.5.2001, όπως ισχύει, με την οποία 
καθορίστηκαν μεταξύ άλλων οι όροι και προϋποθέσεις 
για την παροχή πιστώσεων από πιστωτικά ιδρύματα, μη 
μέλη του Χρηματιστηρίου Αθηνών, σε φυσικά πρόσωπα 
για τη διενέργεια χρηματιστηριακών συναλλαγών, με τη 
διευκρίνιση ότι οι όροι αυτοί δεν εφαρμόζονται στις χρη¬ 
ματοδοτήσεις που υπάγονται στο πλαίσιο της ΠΔ/ΤΕ 
2459/2000, 

γ) τη σχετική εισήγηση της Διεύθυνσης Εποπτείας Πι¬ 
στωτικού Συστήματος της Τράπεζας της Ελλάδος, απο¬ 
φάσισε: 

Επιτρέπεται η χρηματοδότηση από πιστωτικά ιδρύμα¬ 
τα, μη μέλη του Χρηματιστηρίου Αθηνών, και των νομικών 
προσώπων για τη διενέργεια χρηματιστηριακών συναλ¬ 
λαγών, σύμφωνα με τους όρους και προϋποθέσεις της 
ΠΔ/ΤΕ 2474/31.5.2001, όπως ισχύει, που εφαρμόζονται, 
αντίστοιχα, για τις χρηματοδοτήσεις των φυσικών προ¬ 
σώπων. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γ ραμματέας 

Ακριβές αντίγραφο, 

Αθήνα, 19 Αυγούστου 2004 

Ο Γ ραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




